Държавен вестник, бр. 46, 2010 г., стр. 61

БРОЙ  46	
Д Ъ Р Ж А В Е Н  В Е С Т Н И К 	
СТР.  61  
Чл. 70. (1) При началната проверка се 
извършват най-малко следните измервания/
изпитвания, доколкото са приложими, и при 
възможност в следната последователност:
1. за непрекъснатост на проводниците;
2. на съпротивлението на изолацията на 
електрическата уредба;
3. за защита чрез БСНН, ПСНН или елек­
трическо разделяне на веригите;
4. за автоматично изключване на захран­
ването;
5. функционални и експлоатационни из­
питвания.
(2) Когато дадено изпитване даде отрицателен 
резултат, това изпитване и всички предхождащи 
го изпитвания, чиито резултати биха могли да 
бъдат под влияние на разглежданото изпитване, 
трябва да бъдат повторени, след елиминиране 
на дефекта.
Чл. 71. (1) Съпротивлението на изолаци­
ята, измерено с изпитвателно напрежение, 
определено съгласно табл. 19, се приема за 
съответстващо, ако всяка верига с отсъединени 
потребители има съпротивление на изолация­
та не по-малко от съответстващата стойност, 
дадена в табл. 19.
Таблица 19
Минимални стойности за съпротивление на 
изолацията
Номинално 
напрежение на 
веригата, V
Изпитвателно 
постоянно на­
прежение, V
Съпротив­
ление на 
изолацията, 
МΩ
БСНН и ПСНН
250
> 0,5
До 500 V, вкл. 
ФСНН
500
> 1,0
Над 500 V
1000
> 1,0
(2) Когато устройства за защита от пре­
напрежения, породени от мълния или друго 
оборудване, могат да повлияят на измерването 
или да бъдат повредени, такова оборудване 
трябва да бъде разединено преди измерване на 
съпротивлението на изолацията. Когато прак­
тически не е възможно да се разедини такова 
оборудване (например инсталационни контакти, 
съдържащи устройства за защита от пренапре­
жения, породени от мълния), изпитвателното 
напрежение за съответната верига може да бъде 
намалено до 250 V постоянно напрежение, но 
съпротивлението на изолацията трябва да има 
стойност най-малко 1 MΩ.
Чл. 72. Ефективността на мерките за за­
щита при индиректен допир чрез автоматично 
изключване на захранването се проверява, 
както следва:
1. проверката за схема TN включва:
а) измерване на импеданса на контура при 
дефект; алтернативно, когато изчисленията 
за импеданса на контура при дефект или за 
съпротивленията на защитните проводници са 
достъпни и когато разположението на уредбата 
позволява проверка на дължината и напреч­
ното сечение на проводниците, проверката за 
електрическата непрекъснатост на защитните 
проводници е достатъчна;
б) проверка на характеристиките и/или на 
ефективността на свързаните защитни устрой­
ства, както следва:
 – на устройствата за защита срещу свръх­
токове чрез визуален преглед (например про­
верка на настройката за мигновено действие 
или със закъснение на прекъсвачите, проверка 
на номиналния ток и на типа на стопяемите 
предпазители);
 – на прекъсвачите за токове с нулева по­
следователност чрез визуален преглед и чрез 
изпитване;
в) проверка на продължителността на пери­
ода на изключване на прекъсвачите за токове 
с нулева последователност, която се извършва 
в следните случаи:
 – за многократно използвани прекъсвачи 
за токове с нулева последователност;
 – при допълнения или изменения на съ­
ществуваща уредба, когато съществуващите 
прекъсвачи за токове с нулева последовател­
ност са били използвани като разединяващи 
устройства;
2. проверката за схема ТТ включва:
а) измерване на съпротивлението на зазе­
мителя (RA) за достъпните токопроводими 
части на уредбата;
б) проверка на характеристиките и/или на 
ефективността на свързаните защитни устрой­
ства, както следва:
 – на устройствата за защита срещу свръх­
токове чрез визуален преглед (например про­
верка на настройката за мигновено действие 
или със закъснение на прекъсвачите, проверка 
на номиналния ток и на типа на стопяемите 
предпазители);
 – на прекъсвачите за токове с нулева по­
следователност чрез визуален преглед и чрез 
изпитване;
в) проверка на времената за изключване на 
прекъсвачите за токове с нулева последовател­
ност, която се извършва в следните случаи:
 – за многократно използвани прекъсвачи 
за токове с нулева последователност;
 – при допълнения или изменения на съ­
ществуваща уредба, когато съществуващите 
прекъсвачи за токове с нулева последовател­
ност са били използвани като разединяващи 
устройства;
3. проверката за схема IT включва:
а) изчисление или измерване на тока в слу­
чай на първи дефект във фазов или неутрален 
проводник, като измерване се извършва само 
ако изчислението не е възможно поради факта, 
че всички параметри не са известни;